Държавен вестник, бр. 76, 2024 г., стр. 23

БРОЙ  76	
Д Ъ Р Ж А В Е Н  В Е С Т Н И К 	
СТР.  23   
разположени полубариери от двете страни на 
железопътната линия.
(б) Сигнализирането за други железопътни 
прелези става със символа A 27, от което има 
два модела: A 27a и A 27b.
(в) За да се сигнализира за пресичане с 
трамвайна линия, при условие че това пре­
сичане не е железопътен прелез, както е оп­
ределено в член 1 от настоящата Конвенция, 
се използва символът А 28.
Забележка: Ако се счита за необходимо да 
се сигнализира за кръстовища между път и 
железопътна линия, по която железопътното 
движение се осъществява много бавно, а дви­
жението по пътя се регулира от железопътен 
служител, който придружава железопътните 
превозни средства и подава необходимите 
сигнали с ръка, се използва знак А 20, описан 
в Приложение 1, раздел Б.
РАЗДЕЛ Б. ПЪТНИ ЗНАЦИ, КОИТО ТРЯБ­
ВА ДА СЕ ПОСТАВЯТ В НЕПОСРЕДСТВЕНА 
БЛИЗОСТ ДО ЖЕЛЕЗОПЪТНИ ПРЕЛЕЗИ
Съществуват три модела на пътен знак B 7, 
посочени в член 35, параграф 2 от настоящата 
Конвенция: B 7a, B 7b и B 7c.
Моделите B 7a и B 7b са на бял или жълт фон 
и червена или черна гранична ивица; моделът 
B 7c е с бял или жълт фон и черна гранична 
ивица; надписът върху модел B 7c трябва да е с 
черни букви. Модел B 7b се използва само ако 
железопътната линия се състои от най-малко 
два коловоза; при модел B 7c допълнителна 
табела се поставя само ако линията се състои 
от най-малко два коловоза, като в този случай 
тя посочва броя на коловозите.
Нормалната дължина на раменете на 
кръста трябва да бъде не по-малка от 1,20 м 
(4 фута). Ако няма достатъчно място, знакът 
може да бъде поставен така, че върховете му 
да са насочени нагоре и надолу.
РАЗДЕЛ В. ДОПЪЛНИТЕЛНИ ПЪТНИ 
ЗНАЦИ ПРИ ПОДХОДИТЕ КЪМ ЖЕЛЕ­
ЗОПЪТНИ ПРЕЛЕЗИ
Табелите, посочени в член 35, параграф 3 
от настоящата Конвенция, са A 29a, A 29b и 
А 29c. Лентите трябва да са наклонени надолу 
към платното за движение.
Предупредителният пътен знак за опасност 
на железопътния прелез може да бъде поста­
вен над знаци А 29b и А 29c по същия начин, 
както и над знак А 29а.
Приложение 4
ПЪТНИ ЗНАЦИ СЪС ЗАДЪЛЖИТЕЛНИ 
ПРЕДПИСАНИЯ, РАЗЛИЧНИ ОТ ЗНАЦИ­
ТЕ ОТНОСНО ПРЕДИМСТВО, ПРЕСТОЙ 
И ПАРКИРАНЕ
Забележка: За пътните знаци относно 
предимството виж Приложение 2; за пътните 
знаци относно престоя и паркирането виж 
Приложение 6.
РАЗДЕЛ А. ПЪТНИ ЗНАЦИ ЗА ВЪВЕЖ­
ДАНЕ НА ЗАБРАНИ ИЛИ ОГРАНИЧЕНИЯ
1. Характеристики на пътните знаци и 
сим­воли
(а) Пътните знаци за въвеждане на забрани 
и ограничения имат формата на кръг; диа­
метърът им е не по-малък от 0,60 м (2 фута), 
когато се поставят извън населените места, 
и не по-малко от 0,40 м (16 инча) – в населе­
ните места.
(б) Освен ако е посочено друго, когато по­
сочените знаци са описани, пътните знаци за 
въвеждане на забрани или ограничения са с 
бял или жълт фон с широка червена гранична 
ивица; символите и надписите, ако има такива, 
са черни или тъмносини, а наклонените ленти, 
ако има такива, са червени и са наклонени 
надолу отляво надясно.
2. Наименование на пътните знаци
(а) Забрана за влизането на пътни превозни 
средства
(i) Сигнализирането, че влизането на всич­
ки пътни превозни средства е забранено, е с 
пътен знак C 1 „ЗАБРАНЕНО Е ВЛИЗАНЕ­
ТО НА ПЪТНИ ПРЕВОЗНИ СРЕДСТВА“, от 
който има два модела: С 1a и С 1b.
(ii) Сигнализирането, че влизането на 
всички пътни превозни средства е забранено в 
двете посоки, е с пътен знак C 2 „ЗАБРАНЕ­
НО Е ВЛИЗАНЕТО НА ПЪТНИ ПРЕВОЗНИ 
СРЕДСТВА В ДВЕТЕ ПОСОКИ“.
(iii) Сигнализирането, че влизането е забра­
нено само за определена категория превозни 
средства или участници в движението, е с 
пътен знак, съдържащ символ със силуета 
на превозните средства или участниците в 
движението, чието влизане е забранено. Път­
ни знаци C 3a; C 3b; C 3c; C 3d; C 3e, C 3f; C 
3g; C 3h, C 3j и C 3к имат следното значение:
C 3а „ЗАБРАНЕНО Е ВЛИЗАНЕТО НА 
МОТОРНИ ПРЕВОЗНИ СРЕДСТВА, С ИЗ­
КЛЮЧЕНИЕ НА МОТОЦИКЛЕТИ БЕЗ КОШ“
C 3b „ЗАБРАНЕНО Е ВЛИЗАНЕТО НА 
МОТОЦИКЛЕТИ“
C 3c „ЗАБРАНЕНО Е ВЛИЗАНЕТО НА 
ВЕЛОСИПЕДИ“
C 3d „ЗАБРАНЕНО Е ВЛИЗАНЕТО НА 
МОТОПЕДИ“
C 3e „ЗАБРАНЕНО Е ВЛИЗАНЕТО НА 
ТОВАРНИ АВТОМОБИЛИ“
C 3f „ЗАБРАНЕНО Е ВЛИЗАНЕТО НА 
МОТОРНИ ПРЕВОЗНИ СРЕДСТВА С РЕМАР­
КЕТА, ОСВЕН С ПОЛУРЕМАРКЕТА ИЛИ 
ЕДИНИЧНИ ЕДНООСНИ РЕМАРКЕТА“
Изписването на цифрата за тонажа или 
в светъл цвят върху силуета на превозно­
то средство, или в съответствие с член 8, 
параграф 4 от настоящата Конвенция, на 
допълнителна табела, поставена под пътен 
знак C 3e, означава, че забраната се прилага 
само ако допустимата максимална маса на 
превозното средство или състав от превозни 
средства надвишава тази цифра.